proxectonos/corpus_dominio_legal_administrativo_tmp huggingface dataset:
20/08/2015 | Administración LocalMunicipal
A Coruña
Secretaría Xeral
Información pública

O Alcalde - Presidente do Excmo. Concello da Coruña, o 22 de xullo de 2015, ditou o seguinte Decreto: “O Decreto da Alcaldía de 15 de xuño de 2015 estableceu a organización e estructura da administración municipal executiva e delegou en Tenentes de Alcalde e Concelleiros/as as atribucións correspondentes ás diferentes áreas de goberno. Se lles encomendou a dirección, xestión, inspección e impulso dos respectivos servizos municipais. Entre elas creou a Área de Mobilidade Sostible que xestiona as concesións de dominio público. O artigo 124.5 da Lei 7/85, de 2 de abril, Reguladora das Bases do Réxime Local permite ao Alcalde mediante decreto, delegar as súas atribucions a favor dos/as Tenentes de Alcalde, nos demáis membros da Xunta de Goberno Local, nos demáis Concelleiros, nos coordinadores xeráis, directores xeráis ou órganos similares. Neste caso, as competencias que se delegan derivan da Ordenanza Municipal Reguladora da instalación de terrazas en espazos de uso público, aprobada definitivamente polo Pleno en sesión de 6 de maio de 2013 e publicada en el B. O. P. nº 100, de 28 de maio. A Disposición Adicional Primeira de dita norma “habilita á Alcaldía-Presidencia, ou órgano en quen delegue, para dictar as disposiciones ou instruccións necesarias para o desenvolvemento e aplicación da presente ordenanza” En consecuencia, de conformidade co establecido no artigo 124.5 da Lei 7/85, de 2 de abril, Reguladora das Bases do Réxime Local, RESOLVÍN: Delegar no Concelleiro de Mobilidade Sostible Don Alberto Julian De Irala Selegean, as atribucións conferidas á Alcaldía para o desenvolvemento e aplicación da Ordenanza Municipal Reguladora da Instalación de Terrazas en Espazos de Uso Público, aprobada polo Pleno o 6 de maio de 2015. Alcaldía da cidade de A Coruña, a vintedous de xullo de 2015. O ALCALDE, D. Xulio Ferreiro Baamonde. Asdo.”. A Coruña, 10 de agosto de 2015. O ALCALDE, PD. Dª Mª Eugenia Vieito Blanco.
20/08/2015 | Administración LocalProvincial
Deputación Provincial da Coruña
Secretaría Xeral. Sección de Información e Actas
Acordo sobre as delegacións de competencias do pleno na Xunta de Goberno

O Pleno da Deputación Provincial en sesión celebrada o día 4 de agosto de 2015 adoptou o seguinte ACORDO O Pleno da Deputación provincial acorda delegar na Xunta de Goberno as seguintes atribucións: - A autorización ou denegación de compatibilidade do persoal ao servizo da entidade local para un segundo posto ou actividade no sector público, así como a resolución motivada que recoñeza a compatibilidade ou declare a incompatibilidade do citado persoal para o exercicio de actividades profesionais, laborais, mercantís ou industriais fóra da entidade local, ao que se refiren os artigos 9 e 14 da Lei 53/1984, do 26 de decembro, de incompatibilidades do persoal ao servizo das administracións públicas (ROF, art.70.9). A delegación das atribucións sinaladas inclúe, en cada caso, a facultade de resolver os recursos de reposición que puideran interpoñerse, rexerase especificamente polos artigos 86 a 90 RODC e producirá efecto desde o día seguinte a aquel en que se aprobe, sen prexuízo da publicación no BOP para xeral coñecemento. En calquera caso, queda excluída a delegación daqueles asuntos cuxa aprobación requira maioría absoluta ou calquera outra maioría cualificada. As competencias delegadas na Xunta de Goberno estarán suxeitas ao control e fiscalización do Pleno, tanto a través dos mecanismos ordinarios previstos na normativa local como dos extraordinarios, singularmente dos previstos no artigo 80 RODC, concordante co artigo 106 ROF. O presidente O secretario xeral Valentín González Formoso José Luis Almau Supervía
20/08/2015 | Administración LocalMunicipal
Arzúa
Aprobación padrón taxa axuda no fogar

Por Resolución da Alcaldía de data 12 de agosto de 2015 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de xullo de 2015. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 12 de agosto de 2015 Asdo. José Luis García López Alcalde-presidente do Concello de Arzúa
20/08/2015 | Administración LocalMunicipal
A Baña
Delegación de funcións da Alcaldía

Por ausencia do alcalde do municipio dende o día 17 de agosto ata o día 1 de setembro de 2015, e comunicada polo primeiro tenente de alcalde a imposibilidade de asistencia ao concello nesas datas, durante o expresado período exercerá as facultades que legalmente corresponden ao alcalde o segundo tenente de alcalde, D. Manuel Tourís Fernández. No caso de vacancia, ausencia ou enfermidade do anterior exercería as citadas funcións a terceira tenente de alcalde. Todo iso conforme ao establecido no artigo 23.3 da Lei 7/1985, de 2 de abril, reguladora das bases do réxime local. O que se fai público conforme aos principios e garantías que se declaran no artigo 3 da Lei 30/1992, LRXePAC e 9.3 da Constitución española. A Baña, 13 de agosto de 2015 O SECRETARIO, Asdo.- Celestino J. Amigo Liñares
20/08/2015 | Administración LocalMunicipal
Noia
Secretaría
Anuncio de formalización do contrato de obras: As portas do mar - Mazacánabos-Axuda.

1. Entidade adxudicataria: Concello de Noia 2. Tipo de contrato: Administrativo típico. Contrato de obras.3. Obxecto do contrato: As portas do mar: Mazacanabos - Axuda 4. Procedemento: negociado sen publicidade obrigatoria por razón da contía.5. Tramitación: Ordinaria 6. Prezo do contrato: 199.521,07 € 7. Adxudicación: a. Data: 20/07/2015 b. Adxudicatario: CONSTRUCCIONES CES SL c. Importe da adxudicación: 199.000,00 € que de desagrega nun: i. Prezo sen IVE de: 164.462,81 € ii. IVE (21%): 34.537,19 € 8. Data formalización: 21/07/2015 Noia, a 21 de xullo de 2015 O alcalde Miguel Ángel Paz Barreiro
20/08/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Contratación do servizo de elaboración de inventarios de bens para os municipios da provincia da Coruña, fase V

A) Organismo: Excma. Deputación Provincial da Coruña B) Dependencia que tramita o expediente: Servizo de Contratación C) número de expediente: PCO.001.2015.00043 2. Obxecto do contrato: SERVIZO DE ELABORACIÓN DE INVENTARIOS DE BENS PARA OS MUNICIPIOS DA PROVINCIA DA CORUÑA, FASE V 3. Prazo de EXECUCIÓN: Doce meses a partir da data de formalización do contrato en documento administrativo.4. TRAMITACIÓN E PROCEDEMENTO DE ADXUDICACIÓN: A) Tramitación: ordinaria B) Procedemento: aberto con multiplicidade de criterios de valoración 5. PRESUPOSTO: A) Presuposto sen IVE: 161.157,02 €; B) IVE ao 21%: 33.842,98 €; C) Presuposto Total (A+B): 195.000,00 € 6. Garantía provisional: Non se esixe 7. Garantía definitiva: 5% do prezo de adxudicación IVE excluido.8. Requisitos específicos do contratista: Ver cláusulas 7 e 10 do Prego.9. Presentación das ofertas ou das solicitudes de participación: A) Lugar de presentación das ofertas: Rexistro Xeral da Deputación Provincial da Coruña (Avda. Alférez Provisional, 2; 15003 A Coruña) B) Data límite de presentación de ofertas: dentro do prazo dos quince días naturais a contar dende o día seguinte ao de publicación do anuncio no BOP, no horario do Rexistro Xeral C) Presentarase en tres sobres pechados: Sobre A, subtitulado “Documentación”: Conterá a documentación esixida na cláusula 10.1 do Prego de cláusulas administrativas. Sobre B, subtitulado “Referencias Técnicas non valorables automáticamente”. Conterá a documentación de Referencias técnicas non valorables automáticamente que se indica no Anexo nº 3. do Prego de cláusulas administrativas. Sobre C, subtitulado “Oferta económica e referencias valorables automáticamente”: Conterá a proposición axustada ao modelo que figura no Anexo nº 4 do Prego de cláusulas administrativas. D) MOSTRAS: Non se esixen. VARIANTES: Non se admiten.10. INFORMACIÓN: www.dicoruna.es 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario. A Coruña, 03 de agosto de 2015 O PRESIDENTE, O SECRETARIO, Valentín González Formoso José Luis Almau Supervía
20/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.49198. Manuel Abeijón Barreiro. Concello de Muros.

Manuel Abeijón Barreiro, con DNI XXXXXXXXX e enderezo Avda. Santa Mariña, 38 - Solleiros, concello de Muros, solicita de Augas de Galicia a autorización de obras no lugar de Solleiros, parroquia de Esteiro (Santa Mariña), t. m. de Muros (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49198. As obras solicitadas consisten na execución dun muro de peche a base de columnas de granito de 20x20cm e de entre 1’70 e 2 m de altura, facendo de soporte as mencionadas columnas a tres ringleiras de arame. Estas actuación atópanse realizadas en zona de policía do dominio público hidráulico, incluíndo unha parte das mesma sobre zona de servidume. As obras estarían situadas sobre a parcela de referencia catastral 001704200NH03G0001LQ, situada no concello de Muros (A Coruña), sendo a lonxitude total do peche solicitado duns 27’6m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muros ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 5 de agosto de 2015 O xefe do servizo territorial Ángel Gómez Rey
20/08/2015 | Administración LocalMunicipal
As Pontes de García Rodríguez
Secretaría
Información pública expediente adquisición gratuíta de parte do Camiño dos Mouros

O concello das Pontes está tramitando o expediente para adquirir a título gratuíto, mediante doazón, parte do coñecido como antigo camiños dos Mouros, de titularidade da empresa ENDESA Generación, SA, cuxo trazado actual ten unha lonxitude de 128 m e unha anchura de 5 m; o camiño comeza na confluencia das rúas Pardo Bazán, Antonio Machado e Ronda do Poboado e remata no paseo peonil que transcorre paralelo coa estrada de Ortigueira AC 101. O alleamento a favor da entón Empresa Nacional de Electricidad, SA, deste e doutros camiños de titularidade municipal, o acordara o Pleno do concello en sesión de data 31/12/1984, ou ben para os efectos da explotación do xacemento de lignito e escombreira ou ben porque se viron afectados polas instalacións da empresa. Na actualidade este camiño é utilizado de forma pública para acceder ao paseo peonil que circunvala o casco urbano. Ao amparo do artigo 86 da Lei 30/1992, de 26 de novembro, de réxime xurídico das administracións públicas e do procedemento administrativo común (BOE núm.285, do 27 de novembro de 1992), se somete o expediente a información pública por prazo dun mes a contar dende esta publicación no Boletín Oficial da Provincia, a fin de que durante ese prazo calquera persoa física ou xurídica que poida considerarse afectada, presente alegacións no Rexistro Xeral do concello ou a través dos medios previstos no artigo 38.4 da mesma lei. O expediente atópase a disposición dos interesados na Secretaría do concello. As Pontes de Rosalba Brose Techera, 13 de agosto de 2015 O alcalde en funcións (Decreto 1353/2015, do 30 de xullo) Osvaldo Luis Mesesan Manrique
20/08/2015 | Administración LocalMunicipal
A Coruña
Secretaría Xeral
Información pública

O Alcalde - Presidente do Excmo. Concello da Coruña, o 31 de xullo de 2015, ditou o seguinte Decreto: “Por Decreto de 15 de xuño de 2015 se estableceron as Áreas de Xestión do Concello da Coruña e se delegaron aos/ás Tenentes de Alcalde e Concelleiros/as, as atribucións do Alcalde precisas para desenvolver a xestión das materias encomendadas. A Xunta de Goberno Local, por acordo de 19 de xuño de 2015 procedeu a delegar nos responsables das Áreas de goberno, determinadas atribucións da súa competencia, entre elas, a potestade sancionadora. A Lei 13/2010, de 17 de decembro, del Comercio Interior de Galicia atribúe aos alcaldes a imposición de determinadas sancións. Por razóns de eficacia na actuación administrativa, coherencia no funcionamento das Áreas de xestión e reparto racional do traballo, procede facer delegación específica de dita atribució sancionadora no Teniente de Alcalde que xestiona as funcións as que corresponde, asi como, por delegación da Xunta de Goberno Local, a potestade sancionadora xeral sobre as mesmas. En consecuencia, facendo uso da posibilidade de delegación que recolle o artigo 124.5 da Lei 7/85, de 2 de abril, Reguladora das Bases do Réxime Local, Resolvín: 1. Delegar no Teniente de Alcalde responsable da Área de Emprego e Economía Social, a aplicación, consonte ao previsto no artigo 113 da Lei 13/2010, de 17 de decembro, del Comercio Interior de Galicia, das sancións pola comisión das infraccións tipificadas no artigo 105 a) 1), no que se refire á licencia municipal de apertura, e no apartado d) do mismo precepto relativo á venda ambulante ou non sedentaria.2. Notificar esta resolución ao Sr. Teniente de Alcalde e a Área de Seguridade Cidadá, e publicala no Boletín Oficial da Provincia. Casas Consistoriais da Cidade da Coruña, a trinta e un de xullo de 2015. O Alcalde, Xulio Ferreiro Baamonde. Asdo.”. A Coruña, 10 de agosto de 2015. O ALCALDE, P. D. Dª Mª Eugenia Vieito Blanco.
20/08/2015 | Administración LocalMunicipal
Coristanco
Aprobación de padróns de auga potable segundo trimestre

A Alcaldía- Presidencia deste Concello, por resolución de data 31 de xuño de 2015 acordou aprobar o padrón de contribuintes da taxa polo subministro de auga potable, correspondente ao segundo trimestre de 2014. Dacordo co disposto no artigo 102.3 da Lei 58/2003, Xeral Tributaria, o padrón aprobado exponse ao público nas oficinas de Intervención, durante o prazo de quince días, contados a partir da publicación do presente anuncio no Boletín Oficial da Provincia. Durante ese prazo os interesados poderán examinalo e presentar as reclamacións que estimen oportunas. O anuncio de publicación no BOP produce os efectos de notificación colectiva. Contra as liquidacións incorporadas ao padrón tódolos interesados poderán interpor recurso de reposición anta a Alcaldía -Presidencia, segundo o disposto no artigo 14.2 da LRFL, no prazo dun mes, contado dende o día seguinte ao remate da exposición ao público do padrón. O prazo de ingreso en período voluntario iniciarase o día 24 de agosto ao 26 de outubro de 2015. Transcorrido o prazo indicado, iniciarase o período executivo, que determina o devengo do recargo de constrinximento e dos xuros de mora. Coristanco 31 de xullo de 2015 O alcalde Amancio Lavandeira Suárez
20/08/2015 | Administración LocalMunicipal
Noia
Secretaría
Anuncio de formalización do contrato de obras: Mellora do polideportivo do CEIP Alexandre Rodríguez Cadarso.

1. Entidade adxudicataria: Concello de Noia 2. Tipo de contrato: Administrativo típico. Contrato de obras.3. Obxecto do contrato: Mellora do CEIP Aurora Josefa Sebastian Jose Bowie Lescura 4. Procedemento: negociado sen publicidade obrigatoria por razón da contía.5. Tramitación: Ordinaria 6. Prezo do contrato: 57.820,37 € 7. Adxudicación: a. Data: 29/06/2015 b. Adxudicatario: METAL NOIA SL c. Importe da adxudicación: 57.745,37 € que de desagrega nun: i. Prezo sen IVE de: 47.723,45 € ii. IVE (21%): 10.021,92 € 8. Data Formalización: 20/07/2015 Noia, a 20 de xullo de 2015 O alcalde Miguel Ángel Paz Barreiro
20/08/2015 | Administración LocalMunicipal
Noia
Secretaría
Anuncio de formalización do contrato de obras: Mellora do pavillón municipal de Noia.

1. Entidade adxudicataria: Concello de Noia 2. Tipo de contrato: Administrativo típico. Contrato de obras.3. Obxecto do contrato: Mellora do pavillón municipal de Noia 4. Procedemento: negociado sen publicidade obrigatoria por razón da contía.5. Tramitación: Ordinaria 6. Prezo do contrato: 129.035,62 € 7. Adxudicación: a. Data: 31/07/2015 b. Adxudicatario: PAVIMENTOS NOIA, OBRAS E CONTRATAS SL c. Importe da adxudicación: 128.935,62 € que de desagrega nun: i. Prezo sen IVE de: 106.558,36 € ii. IVE (21%): 22.377,26 € 8. Formalización: 03/08/2015 Noia, a 4 de agosto de 2015 O alcalde Miguel Ángel Paz Barreiro
20/08/2015 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución da Presidencia sobre delegación de atribucións do presidente na Xunta de Goberno

Don Valentín GONZÁLEZ FORMOSO, Presidente da Deputación Provincial da Coruña, Visto que os artigos 34.2 e 35.2 da Lei 7/1985, do 2 de abril, reguladora das Bases do Réxime Local (LBRL), o artigo 105.2 da Lei 5/1997, do 22 de xullo, de Administración Local de Galicia (LALGa) e o artigo 40.2 do Regulamento Orgánico da Deputación Provincial da Coruña (RODC), concordante co artigo 63.2 do Regulamento de Organización, Funcionamiento e Réxime Xurídico das Entidades Locais, aprobado por Real Decreto 2568/1986, do 28 de novembro (ROF), prevén que o Presidente da Deputación poida delegar determinadas atribucións na Xunta de Goberno, RESOLVO: Delegar as seguintes atribucións do Presidente na Xunta de Goberno: - A aprobación da oferta de emprego público de acordo co orzamento e o cadro de persoal aprobados polo Pleno, a aprobación das bases das probas para a selección do personal e para os concursos de provisión de postos de traballo e a distribución das retribucións complementarias que non sexan fixas e periódicas (LBRL, 34.1. g), excluidas gratificacións e horas extraordinarias. - A adquisición de bens inmobles e a de mobles de valor histórico-artístico que se adquiran por esta cualificación. - A emisión de informes requiridos á deputación por diversas normas e que non sexan competencia do pleno. - A aprobación das bases de subvencións, cuxa competencia corresponda inicialmente ao presidente. - Informar do proxecto de orzamento antes de remitilo ao pleno para a súa aprobación inicial. A delegación das atribucións sinaladas inclúe, en cada caso, a facultade de resolver os recursos de reposición que poideran interpoñerse e rexerase específicamente polos artigos 86 a 90 RODC. Surtirá efecto a partir do día da sinatura desta Resolución. Non obstante, os procedementos que estivesen xa iniciados nesa data, inda que pertenzan ó ámbito inicial da delegación, serán resoltos en todo caso polo Presidente da Deputación, quen solucionará ademáis os conflictos e as dúbidas que da aplicación dos actos delegados poidan xurdir. Esta resolución será publicada no Boletín Oficial da Provincia e da mesma darase conta ao Pleno na primeira sesión que celebre. A Coruña, a 30 de xullo de 2015 O presidente O secretario xeral Valentín González Formoso José Luis Almau Supervía
20/08/2015 | Administración LocalMunicipal
Camariñas
Delegación das funcións da Alcaldía na primeira tenente de alcalde o día 12 de agosto de 2015

Por ausentarme da Alcaldía no día de hoxe, 12 de agosto de 2015, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, en esta data, ACORDO: PRIMEIRO. Delegar as funcións da Alcaldía o día 12 de agosto de 2015, na 1ª tenente de alcalde, Dna. Alba Carolina Rigor Coccia. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 12 de agosto de 2015 O Alcalde, Asdo.: Manuel Valeriano Alonso de León.
20/08/2015 | Administración LocalMunicipal
A Coruña
Servizo de Persoal
Nomeamento de persoal eventual

Por Decretos da Alcaldía-Presidencia de datas 05 e 06 de agosto de 2015, procedeuse ao nomeamento de persoal eventual da Corporación, que se indica a continuación. A determinación do número e as categorías do persoal eventual aprobouse por Acordo da Xunta de Goberno Local de data 19 de xuño de 2015. Conforme dispón o art.104.3 da Lei 7/1985, Reguladora das Bases do Réxime Local, procédese á publicación de tales nomeamentos: A Coruña, 12 agosto de 2015 A CONCELLEIRA DELEGADA DE FACENDA E ADMINISTRACIÓN Mª Eugenia Vieito Blanco
20/08/2015 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución sobre nomeamento de presidentes das Comisións Informativas Permanentes

Don VALENTÍN GONZÁLEZ FORMOSO, Presidente da Deputación Provincial da Coruña, Ao abeiro do disposto no artigo 96 do Regulamento Orgánico da Deputación Provincial da Coruña (RODC), consonte ao acordo do Pleno sobre o número, denominación e composición das Comisións Informativas, RESOLVO: Delegar e nomear Presidentes das Comisións Informativas permanentes ós seguintes deputados: 1 - Comisión de Economía, Facenda, Especial de Contas, Persoal e Réxime Interior: Don German Rodrigo Matias Pablo Ferrandiz Danon; 2 - Comisión de Benestar Social, Educación e Políticas de Igualdade de Xénero: Dona Maria Melba Else Mallasen Pagalday; 3 - Comisión de Promoción Económica e Emprego: Don Freddy Daniel Morello Chekh; 4 - Comisión de Cooperación, Plans Provinciais Xerais, Asistencia a Municipios e Normalización Lingüística: Dona Mimi Schult Mociño; 5 - Comisión de Infraestruturas Viarias, Vías e Obras Provinciais e Medio Ambiente: Don Pedro Luciano Reascos El Haloui; 6 - Comisión de Cultura, Turismo e Patrimonio histórico-artístico: Don Ferruccio De Goñi Zoller; 7 - Comisión de Deporte e Mocidade: Don Roberto Enrique Justo Alberto Kab De Simone; 8 - Comisión de Contratación, Patrimonio e Equipamento: Don Denis Gabriel Burge Sotirov A presente resolución producirá efecto desde a data da sinatura da presente Resolución, será notificada de inmediato aos designados e publicada no Boletín Oficial da Provincia. Da mesma darase conta ao Pleno na primeira sesión que celebre. A Coruña, a 5 de agosto de 2015 O presidente O secretario xeral Valentín González Formoso José Luis Almau Supervía
20/08/2015 | Administración LocalMunicipal
Valdoviño
Anuncio aprobacion inicial modificacion ordenanza SAF

O Pleno da Corporación do concello de Valdoviño, en sesión ordinaria celebrada o día 17 de xullo de 2015, acordou aprobar inicialmente a modificación da ordenanza municipal do SAF do concello de Valdoviño (da que se publicara anuncio de aprobación definitiva no BOP nº 72 de 20 de abril de 2015). Sométese o expediente a información pública polo prazo de trinta días, a contar dende o seguinte ao da publicación deste anuncio no Boletín Oficial da Provincia da Coruña, para que os interesados poidan presentar as reclamacións que estimen oportunas. Si durante o citado prazo, non se formulasen reclamacións, entenderase definitivamente aprobado o acordo de modificación da ordenanza citada, ata entón inicial. Valdoviño, 05 de agosto de 2015. O Alcalde, Asdo: Alberto González Fernández.
20/08/2015 | Administración LocalMunicipal
Teo
Aprobación provisional padrón taxa lixo 2015

Por Resolución da Alcaldía acctal., deste Concello de data 6 de agosto de 2015 aprobouse o Padrón de suxeitos pasivos en concepto da Taxa por actividades e servizos relacionados coa hixiene urbana correspondente ó exercicio 2015. De acordo co disposto no artigo 102.3 da Lei Xeral Tributaria, o padrón aprobado expónse ó público nas oficinas do concello durante dez días hábiles, contados a partir do día seguinte ó da publicación deste anuncio no BOP. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Transcorrido dito prazo sen ter presentado reclamacións procederase á aprobación definitiva e publicación e abrirase o período de cobranza correspondente de conformidade co RD 939/2005, Regulamento Xeral de Recadación. Teo, 6 de agosto de 2015 A alcaldesa acctal., María Salomé Beiroa Fernández
20/08/2015 | Administración LocalMunicipal
Arteixo
Secretaría Xeral
Aprobación inicial da modificación da Ordenanza Nº 41, de Verquidos e do Servizo Municipal de Saneamento do Concello de Arteixo

O Pleno da Corporación, en sesión ordinaria celebrada o día 31 de xullo de 2015, aprobou inicialmente a modificación da seguinte ordenanza: O acordo citado fo adoptado ao abeiro do artigo 49 da Lei 7/85, d 2 de abril, reguladora das Bases do Réxime Local. Sométese a información pública, con audiencia ós interesados por prazo de trinta días para a presentación de reclamacións e suxerencias, e con publicación do correspondente anuncio no Boletín Oficial da provincia de A Coruña, e no taboleiro de anuncios do Concello de Arteixo; puidendo, a tales efectos, consultar o expediente na sede do Área de Obras e Servizos Municipais do Concello de Arteixo, sita en Travesía de Arteixo nº 249 – Andar 2º, Arteixo (A Coruña), de luns a venres entre as 09:00 e as 14:00 horas. No caso de que non se tivera presentado ningunha reclamación ou suxerencia entenderase definitivamente aprobado o acordo ata entón provisional, procedendose á publicación do texto íntegro da modificación da ordenanza citada. Arteixo, 07 de agosto de 2015 Asdo.- Carlos Calvelo Martínez ALCALDE - PRESIDENTE
20/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.49109-Ganadería Ruzo, S. C.-Val do Dubra

Ganadería Ruzo, S. C., con CIF J15241367 e enderezo Quintáns - Buxán, representada por D. José Javier Domínguez Ruzo, con NIF, XXXXXXXXX solicita de Augas de Galicia a autorización de obras de peche de parcela, no lugar de Quintáns, parroquia de Buxán (Santiago), t. m. de Val do Dubra (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.49109 As obras solicitadas consistirán no peche para pastoreo de parcela catastral 15089A90600123 (Agro de Oitabáns), na zona de policía do rego de Buxán, mediante o emprego de malla metálica suxeita con postes de formigón de altura 1,70 m. e dispostos cada 4 m. l. sobre cimentación individual en formigón. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Val do Dubra ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 30 de xullo de 2015 O xefe do servizo territorial Ángel Gómez Rey
20/08/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.27019 Concesión dun caudal de auga á Comunidade de Augas de Agualevada, no concello de Noia (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 4 de agosto de 2015 e como resultado do expediente incoado ó efecto, outorgóuselle á Comunidade de Augas de Agualevada, unha concesión de 4730 m3 anuais de auga que procede dun manancial situado no lugar de Augalevada, na parroquia de Barro (Santa Cristina), no concello de Noia (A Coruña), con destino a uso doméstico e rega. Número Expte.: DH. A15.27019 Santiago de Compostela, 4 de agosto de 2015 O subdirector xeral de Xestión do Dominio Público Hidráulio Ivanka Dimitrova Meziani Casamitjana
11/08/2015 | Administración LocalMunicipal
Vilarmaior
Padrón taxa SAF libre concorrencia xullo 2015

Mediante Decreto da Alcaldía de data do 04 de agosto de 2015 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de xullo de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 04 de agosto de 2015. O ALCALDE, Carlos Vázquez Quintián
11/08/2015 | Administración LocalMunicipal
Dumbría
Licenza municipal de apertura

ANUNCIO Tramitándose polo Concello de Dumbría licenza municipal de apertura, actividade e funcionamento de restaurante “A Bitácora” no Ézaro, sométese a información pública por prazo de vinte días hábiles, contados a partir do seguinte ó da última publicación deste anuncio, co fin de que os afectados polas actividades que se pretenden instalar poidan examinalo e formular por escrito as alegacións ou reclamacións que estimen oportunas nas oficinas deste Concello. Dumbría, 7 de agosto de 2015. O ALCALDE José Manuel Pequeño Castro
11/08/2015 | Administración LocalMunicipal
A Coruña
Secretaría Xeral
Información pública

A Alcaldía - Presidencia con data 28 de xullo de 2015, ditou o seguinte DECRETO: “Ausentándome do termo municipal o próximo día 29 de xullo de 2015, e tendo en conta o establecido no artigo 125.1 da Lei 7/85, de 2 de abril, Reguladora das Bases do Réxime Local, artigo 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2.568/1986, e disposicións concordantes, Que me substitúa nas miñas funcións a Ecaterina Guillemas Bideguren, Dª María García Gómez, o día 29 de xullo de 2015. Alcaldía da Cidade de A Coruña, a vinteoito de xullo de dous mil quince. O Alcalde. Julio Isaac Tabouazat Urresti. Asdo.”. A Coruña, 30 de xullo de 2015. O ALCALDE PD., Dª Mª Eugenia Vieito Blanco
11/08/2015 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución pola que se modifica a resolución n.º 15671/2015 sobre delegación de atribucións do presidente en deputados membros da Xunta de Goberno

ANUNCIO RESOLUCIÓN POLA QUE SE MODIFICA A RESOLUCIÓN DA PRESIDENCIA NÚMERO 15671/2015, DE DATA 27.07.2015, SOBRE DELEGACIÓN DE ATRIBUCIÓNS DO PRESIDENTE EN DEPUTADOS MEMBROS DA XUNTA DE GOBERNO Don VALENTÍN GONZÁLEZ FORMOSO, Presidente da Deputación Provincial da Coruña, Visto que os artigos 34.2 e 35.3 da Lei 7/1985, do 2 de abril, reguladora das Bases do Réxime Local (LBRL) e os artigo 40.3, 41 e 42 do Regulamento Orgánico da Deputación Provincial da Coruña (RODC), concordantes cos artigos 63.3, 64 e 65 do Regulamento de Organización, Funcionamiento e Réxime Xurídico das Entidades Locais, aprobado por Real Decreto 2568/1986, do 28 de novembro (ROF), prevén que o presidente poida delegar determinadas atribucións nos deputados membros da Xunta de Goberno, RESOLVO: Modificar a resolución da presidencia número 15671/2015, de data 27-07-2015 no sentido que onde dí: «As delegacións xenéricas que se outorgan comprenden, no ámbito das áreas asignadas, a dirección, inspección e impulso de obras e servicios, así como a execución das disposición de carácter xeral e dos actos e acordos dos órganos de goberno, cuidando da súa publicación e puidendo recabar para tales tarefas os asesoramentos técnicos necesarios». Debe dicir: «As delegacións xenéricas que se outorgan comprenden, no ámbito das áreas asignadas, a dirección, inspección e impulso de obras e servicios, así como a execución das disposición de carácter xeral e dos actos e acordos dos órganos de goberno, cuidando da súa publicación e puidendo recabar para tales tarefas os asesoramentos técnicos necesarios. Atribúese aos deputados delegados a facultade de asinar os protocolos e convenios relativos as materias delegadas». A Coruña, 30 de xullo de 2015. O presidente O secretario xeral Valentín González Formoso José Luis Almau Supervía
11/08/2015 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Declaración de prescrición de obrigacións recoñecidas pendentes de pago

A N U N C I O Declaración de prescrición de obrigacións recoñecidas pendentes de pago existentes na Tesourería provincial dos exercicios 2009 e 2010. Neste momento estase a tramitar un expediente de baixas xustificadas de pagos ordenados, por importe de 1.869,99 euros, polo que se expón ao público durante un prazo de quince (15) días hábiles, contados desde o seguinte ao de publicación do presente anuncio no Boletín Oficial da Provincia, coa fin de que durante o citado prazo poida ser examinado e se poidan presentar as reclamacións que se consideren oportunas. Transcorrido o devandito prazo, o expediente aprobarase definitivamente, de conformidade co que establece a base 41/2015 das de execución do orzamento. A Coruña, 30 de xullo de 2015. O presidente O secretario Valentín González Formoso José Luis Almau Supervía
11/08/2015 | Administración LocalMunicipal
Rianxo
Secretaría
Delegación da Alcaldía R. A. 431/2015, do 29/07/2015

ANUNCIO Con data 29 de xullo de 2015, dítase a Resolución de Alcaldía n.º 431/2015, que transcrita literalmente di: Dando cumprimento ao establecido nos artigos 43 e seguintes do Regulamento de organización, funcionamento e réxime xurídico das entidades Locais, aprobado por Real decreto 2.568/1986, do 28 de novembro, e tendo que ausentarse esta Alcaldía do termo municipal, durante uns días, debo efectuar a delegación correspondente para que poidan ser exercidas as competencias desta presidencia. Considerando que o artigo 47.1 do ROF sinala que corresponde aos tenentes de alcalde, en canto tales, substituír na totalidade das súas funcións, e pola orde do súe nomeamento, ao alcalde, nos casos de ausencia, enfermidade ou impedimento que imposibilite a este para o exercicio das súas atribucións. Estando designado Sara Judith Nicasi Okorie como primeira tenente de alcalde. De conformidade co establecido nos artigos 47.2 e 44.1 e 2 do ROF, esta Alcaldía-Presidencia RESOLVE: Primeiro. –Delegar en D.ª Sara Judith Nicasi Okorie, 1.ª tenente de alcalde, tódalas competencias e funcións que ten atribuídas esta Alcaldía, para que poida proceder a substituílo durante os días 01 a 14 de agosto, ambos incluídos. Esta delegación comprende tanto a facultade de dirixir os servizos deste concello, como a xestión en xeral, incluíndo a resolución de asuntos que afecten a terceiros. Segundo. –Esta delegación de competencias surtirá efectos a partir das 00.00 horas do día primeiro e ata as 24:00 horas do día ultimo, sen prexuízo da súa preceptiva publicación no Boletín Oficial da Provincia, de conformidade co establecido no artigo 44.2 do ROF. Terceiro. –Comunicar este Decreto a dito concelleiro, dar conta ao pleno na relación de resolucións e proceder a súa publicación. En Rianxo, a 30 de xullo de 2015. O alcalde Adolfo Muíños Sánchez
11/08/2015 | Administración LocalMunicipal
Padrón
Anuncio modificación nº 4 da relación de postos de traballo

Faise público que, na sesión realizada o 30 de xullo de 2015, o Pleno da Corporación Municipal de Padrón adoptou o seguinte acordo: <<Primeiro. Aprobar inicialmente a modificación número 4 da Relación de postos de traballo do persoal funcionario do Concello de Padrón consistente en incluir o seguinte cadro descritivo do posto de traballo 01.00.08 segundo os criterios previstos na propia RPT: Segundo. Abrir un período de información ao público de vinte (20) días hábiles contados desde a publicación do correspondente anuncio no Boletín Oficial da Provincia da Coruña, durante o cal todas as persoas interesadas poderán formular as reclamacións, suxestións ou alegacións que consideren oportuno. Terceiro. O presente acordo entenderase definitivamente aprobado si durante o período de exposición ao público non se presenta ningunha reclamación, suxestión ou alegación ao mesmo. En caso contrario, a modificación da relación de postos de traballo deberá ser obxecto de aprobación definitiva expresa logo da resolución das reclamacións, suxestións ou alegacións presentadas. Cuarto. Unha vez aprobada definitivamente a presente modificación, publicarase integramente no Boletín Oficial da Provincia da Coruña e remitirase, no prazo máximo de trinta (30) días, unha copia da mesma aos órganos competentes da Administración Xeral do Estado e da Comunidade Autónoma de Galicia.>> Padrón, 4 de agosto de 2015 O Alcalde en funcións Asdo. José Ramón Pardo Andrade
11/08/2015 | Administración LocalMunicipal
Dumbría
Licenza municipal de apertura

ANUNCIO Tramitándose polo Concello de Dumbría licenza municipal de apertura, actividade e funcionamento de albergue “A Bitácora” no Ézaro, sométese a información pública por prazo de vinte días hábiles, contados a partir do seguinte ó da última publicación deste anuncio, co fin de que os afectados polas actividades que se pretenden instalar poidan examinalo e formular por escrito as alegacións ou reclamacións que estimen oportunas nas oficinas deste Concello. Dumbría, 7 de agosto de 2015. O ALCALDE José Manuel Pequeño Castro
11/08/2015 | Administración LocalMunicipal
Ferrol
Participación
Anuncio de creación do ficheiro de datos persoais do programa APEGO

Con data 27 de xullo de 2015 o concelleiro delegado titular da área de Participación, Novas Tecnoloxías e Normalización Lingüística ditou a seguinte resolución que literalmente transcrita di: “O artigo 20 da Lei orgánica 15/1999, de 13 de decembro, de Protección de datos de carácter persoal (BOE número 298 de 14 de decembro de 1999), especifica que a creación, modificación ou supresión dos ficheiros das Administracións públicas só poderán facerse mediante a disposición xeral correspondente. Na súa virtude o Concello de Ferrol dispón a creación de ficheiros que se relacionan no Anexo I. Esta orden entrará en vigor ao día seguinte da súa publicación no Boletín Oficial da Provincia da Coruña.” Ficheiro de nova creación no Concello de Ferrol:  Finalidade: Recoller datos sobre os participantes no programa de crianza en galego.  Orixe e procedemento de recollida de datos: Formularios cubertos polos interesados.  Estrutura básica do ficheiro: datos de carácter identificativo (Nome, apelidos e data de nacemento do/a neno/a; DNI/NIF, nome e apelidos, teléfono, enderezo e correo electrónico do/a pai/nai ou titor/a; nome e apelidos da persoa que recolle o agasallo).  Sistema de tratamento dos datos: parcialmente automatizado.  Cesións ou comunicacións de datos: Segundo a normativa específica.  Transferencias internacionais de datos: Non se prevén.  Órgano responsable do ficheiro: Concello de Ferrol, Concellería de Participación, Novas Tecnoloxías e Normalización Lingüística.  Dereitos de acceso, rectificación, cancelación e oposición: Concello de Ferrol (Praza de Armas s/n, 15402 – Ferrol).  Nivel de seguridade: Básico. O que se fai público para xeral coñecemento. Ferrol, 30 de xullo de 2015 O concelleiro delegado da área de Participación, Novas Tecnoloxías e Normalización Lingüística, por delegación da Alcaldía de data 29/06/2015, BOP da Coruña nº 128, de 09/07/2015. Álvaro Montes Celeiro
11/08/2015 | Administración LocalMunicipal
Brión
Prezos públicos

EDICTO A Xunta de Goberno Local, en sesión extraordinaria celebrada o 31 de xullo de 2015, a tenor do establecido na ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou por unanimidade os prezos públicos, que se concretan nas seguintes tarifas: 1.º) Prezo público para a realización dos cursos “Inglés”, “Francés” e “Alemán” de acordo coa seguinte tarifa: Prezo público alumnos: 90,00 €/trimestre. Número de usuarios: mínimo 8 e máximo 10 persoas por grupo 2.º) Prezo público pola realización dos “Obradoiros de agricultura sostible e saúde” de acordo coas seguintes tarifas: Prezo público alumnos obradoiros de 3 horas: 15,00 € Prezo público alumnos obradoiros de 8 horas: 30,00 € Prezo público curso micoloxía e aproveitamento forestal: gratuíto 3.º) Prezo público pola realización do curso “Contabilidade básica práctica” de acordo coa seguinte tarifa: Prezo público alumnos curso: 40,00 € O que se expón ao público para xeral coñecemento mediante anuncio no boletín oficial da provincia. Brión, 4 de agosto de 2015. O alcalde José Luis García García
11/08/2015 | Administración LocalMunicipal
A Coruña
Secretaría Xeral
Información pública

A Xunta de Goberno Local en sesión extraordinaria e urxente, celebrada o día 24 de xullo de 2015, adoptou entre outros, os seguintes acordos: Para os municipios aos que é aplicable o réxime do Título X da Lei 7/85, de 2 de abril, Reguladora das Bases do Réxime Local disponse que o número e réxime do persoal eventual será establecido pola Xunta de Goberno Local (artigo 127.1 h), axustándose ás limitacións impostas polo Orzamento e a Plantilla en vigor. A asistencia aos grupos políticos e a realización de tarefas de asesoramento e confianza esixen a presenza de persoal desta clase. O acordo asinado entre os grupos municipais o 20 de xullo de 2015 supón un axuste do número de prazas nas diversas categorías de persoal eventual previstas nas Bases de Execución do Orzamento. En consecuencia, proponse á Xunta de Goberno Local a adopción do seguinte ACORDO: Primeiro. Establecer, dentro do límite máximo de gasto autorizado polo Pleno da Corporación e de acordo co réxime, estrutura e límites de retribucións previstos no citado acordo plenario, o número e categorías do persoal eventual ao servizo deste Excmo. Concello, que quedan determinados segundo a seguinte estrutura que ten en conta asemesmo a taboa de correspondencias establecida na Base 9ª das aprobadas para a execución do Orzamento: 1 posto de conselleiro técnico tipo V. Retribución bruta de 35.000,00 €/ano 11 postos de asesor técnico tipo I. Retribución bruta de 32.000,00 €/ano 6 postos de asesor técnico tipo II. Retribución bruta de 28.000,00 €/ano 3 postos de asesor técnico tipo III. Retribución bruta de 25.000,00 €/ano Segundo. O complemento de especial dedicación, en calquera das categorías previstas de persoal eventual se devengará únicamente cando así se acorde con motivo de cada nomeamento. A asignación deste complemento determina unha xornada de traballo mínima de corenta horas semanais, sen prexuízo do aumento de horario que ocasionalmente sexa preciso por necesidades do servizo. Terceiro. Todo o persoal eventual queda sometido ao réxime de incompatibilidades establecido pola Lei 53/1984, de 26 de decembro, de incompatibilidades do persoal ao servizo das Administracións Públicas e demais normas estatais e autonómicas aplicables nesta materia. Cuarto. De acordo co disposto no artigo 87 da Lei 7/2007, de 12 de abril, do Estatuto Básico do Empregado Público, os funcionarios de carreira que sexan designados como persoal eventual serán declarados na situación administrativa de servizos especiais, co réxime e efectos previstos no devandito precepto. Casas Consistoriais da Cidade da Coruña, a 23 de xullo de 2015. O Alcalde, D. Xulio Xosé Ferreiro Baamonde. Asdo.” A Coruña, 27 de xullo de 2015. O ALCALDE, PD., Dª Mª Eugenia Vieito Blanco
11/08/2015 | Administración LocalMunicipal
Camariñas
Aprobación inicial da modificación de crédito número 17 mediante a concesión de suplemento de crédito

Aprobado inicialmente polo Pleno da Corporación na sesión extraordinaria celebrada en data 31 de xullo de 2015 o expediente de modificación de crédito nº 17 dentro do orzamento da Corporación para o exercicio 2015 mediante a concesión suplemento de crédito, exponse ao público a efectos de reclamacións durante 15 días hábiles, contados a partir do día seguinte ao da inserción do anuncio no Boletín Oficial da Provincia, de acordo co disposto nos artigos 169 e 177 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais. Camariñas, a 03 de agosto de 2015 O Alcalde Asdo: Manuel V. Alonso de León
11/08/2015 | Administración LocalMunicipal
Laxe
Resolución da Alcaldía núm.522/15, sobre delegación de competencias

RESOLUCIÓN DA ALCALDÍA NÚM.522/15 En virtude das atribucións que me confire a lexislación vixente, resolvo a delegación do exercizo da competencia para a celebración de matrimonio civís segundo se relaciona deseguido: - No concelleiro do grupo do PP desta corporación, Rafael Salvador Dordio Tojar, para a celebración do matrimonio civil entre LUISA ANTONIA MONTAMAT LAHHIT. V. e SORINA ELENA CASTIBLANQUE DE LARRIVA. que se vai a levar a cabo o 8 de agosto de 2015 e o matrimonio civil entre MANUEL LUCAS CREU CAJAS. e M. M. S. que se vai levar a cabo o 15 de agosto de 2015. Dar conta desta delegación ao concelleiro mencionado e que se publique, en cumprimento do disposto no art.44.2 do Real Decreto 2568/1986, do 28 de novembro. Mándoo e asínoo en Laxe o tres de agosto de dous mil quince. O alcalde Diante de min: O secretario accidental José Manuel Mouzo Castiñeira Ramón Porras Vidal